CELEX: 61954CJ0007
Language: el
Date: 1956-04-23 00:00:00
Title: Απόφαση του Δικαστηρίου της 23ης Απριλίου 1956. # Groupement des Industries Sidérurgiques Luxembourgeoises κατά Ανωτάτης Αρχής της Ευρωπαϊκής Κοινότητας Άνθρακα και Χάλυβα. # Συνεκδικασθείσες υποθέσεις 7/54 και 9/54.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ
   της 23ης Απριλίου 1956 (
         *1
      )
   
   Αντικείμενο της υποθέσεως:
   Αφενός προσφυγή ακυρώσεως της σιωπηρής αρνητικής αποφάσεως που — κατ' εφαρμογή του άρθρου 35 της Συνθήκης ΕΚΑΧ — προκύπτει από τη σιωπή της Ανωτάτης Αρχής επί της επιστολής της 14ης Ιουλίου 1954, με την οποία το προσφεύγον ζητούσε από την Ανωτάτη Αρχή την έκδοση αποφάσεως ή τη διατύπωση συστάσεως σχετικά με τις δραστηριότητες του «Office commercial du ravitaillement du Grand-Duché de Luxembourg» και σχετικά με την «Caisse de compensation» που εντάχθηκε στο office αυτό με την υπουργική απόφαση της 8ης Μαρτίου 1954 (υπόθεση 7/54) και αφετέρου προσφυγή ακυρώσεως «επικουρικώς» της αρνητικής αποφάσεως της Ανωτάτης Αρχής που προκύπτει από το έγγραφο της της 27ης Νοεμβρίου 1954 επί της αιτήσεως που υπέβαλε το προσφεύγον με την επιστολή του της 14ης Ιουλίου 1954 (υπόθεση 9/54).
   Διατακτικό της αποφάσεως:
   I — Στην υπόθεση 7/54
   
            1)
         
         
            επί του πρώτου αιτήματος περί του Office commercial du ravitaillement: καταργείται η δίκη·
         
      
            2)
         
         
            επί του δευτέρου αιτήματος περί της Caisse de compensation που εντάχθηκε στο Office commercial du ravitaillement: απορρίπτεται η προσφυγή.
         
      II — Στην υπόθεση 9/54:
   Καταργείται η δίκη.
   Πρόταση του γενικού εισαγγελέα:
   Στην υπόθεση 7/54 πρότεινε την απόρριψη του πρώτου αιτήματος ως απαραδέκτου και του δευτέρου ως αβάσιμου.
   Στην υπόθεση 9/54 πρότεινε απόρριψη της προσφυγής ως απαράδεκτης.
   (
         *1
      )	Γλώσσα διαδικασίας: η γαλλική.